පිටකෝට්ටේ, බැද්දගාන ප්‍රදේශයේ සිදු වූ රිය අනතුරකින් කාර් රථයක් දෙකඩ වී ඇත.කාර් රථය පැදවූවා යැයි පැවසෙන රුසියානු ජාතික කාන්තාවක් සහ ඇය සමඟ එම රථයේ සිටි ඇයගේ පුත්‍රයා මෙම අනතුරින් තුවාල ලබා ඇත.ඔවුන් ගමන් ගත් මෝටර් රථය මාර්ගයේ තිබූ විදුලි කණුවක ගැටීමෙන් පසු මෝටර් රථයේ ඉදිරිපස කොටස වෙන්ව ගොස් තිබේ.අනතුරින් රුසියානු ජාතික කාන්තාවට බරපතළ තුවාල සිදුවී නොමැති අතර ඇයගේ පුත්‍රයාට බරපතළ තුවාල සිදුව ඇති බව පොලිසිය පවසයි.විදේශීය කත සහ ඇයගේ පුත්‍රයා ප්‍රතිකාර සඳහා කළුබෝවිල රෝහලට ඇතුළත් කැර ඇත..